Háborúdémon

Ha egy ember csatában, szűnni nem akaró gyilkolás és pusztításvággyal hal meg, háborúdémonná válik. Bár emlékeik kiestek, fegyvereikkel még mindig képesek bármilyen ellenfél legyűrésére. De vigyázz, kalandor! Sokat kell még edzened, hisz rengeteget felejtettél.

"Nem pénz, hírnév, vér, hús vagy lélek kell ezeknek. Ők pusztán a csatáért léteznek, s azért is halnak meg. Ismét." - Johanes Nachtraben

Faj: Démon

Használható fegyverek: Bármilyen, a Varázskönyvet, Bibliát és íjat leszámítva.

## Tulajdonságok

**Páncélzat:** közepes

**Mágia:** közepes

**Védekezés:** gyenge

**Támadás:** rendkívül erős

**Sebesség:** gyenge

## Képességek

**Név:** A háború lángjai

**Szint:** 1.

**Ár:** Háborúdémonok kezdéskor ingyen megkapják, 1000 váltó

Leírás: Három másodperc koncentrálást igénylő képesség, a démon támadóállásban erősen rászorít fegyverére majd egy fegyverre jellemző alaptámadással a pokol hevét szabadítja fel belőle egy forró lángcsóva képében, amely egyes szinten két, majd két szintenként plusz 1 méterre hatol el.

**Név:** Harci düh

**Szint:** 2.

**Ár:** 1500 váltó

**Leírás:** A háborúdémon nevéhez méltóan csatában érzi magát a legjobban. Ezzel a képességgel egy rövid időre meggyorsítja a mozgását és támadásait az eredeti kétszeresére, az utóbbit fel is erősíti másfélszeresre. Két percig tart.

**Név:** Terror

**Szint:** 3.

**Ár:** 2000 váltó

**Leírás:** Egy háborúdémon határozottan nem a leginkább bizalomgerjesztő látvány a csatamezőn, főleg ezzel a képességével. Bárkinek, aki ránéz, félelem fogja el a szívét, és ezért rosszabbul fog harcolni. Sajnos csak a legalább kettővel kisebb szintűekre igaz.

**Név:** Csatamester

**Szint:** 4.

**Ár:** 2500 váltó

Leírás: A háborúdémon érzékei öt percre kiélesednek, így minden felé irányuló csapást érzékel, azokra az illető démon és a támadó harckészsége fejében válaszolhat. Fél óránként használható ismét.

**Név:** Kitörés

**Szint:** 4.

**Ár:** 2500 váltó

Leírás: A démon haragját szabadon engedve egy erőteljes forró léghullámot kelt, amellyel képes ellökni magától a közelében álló ellenfeleket. A nehezebb páncélzatot viselő ellenfelek fél-egy méternyit tolódnak hátrébb, a bőr vagy annál könnyebb viseletűek akár két-három métereket is repülhetnek.

**Név:** Konverzió

**Szint:** 5.

**Ár:** 3000 váltó

Leírás: A háborúdémon életeleméből, a csatában ellenfelei által érzett rettegésből gyűjt erőt, amiből feltölti a varázserejét és gyógyít magán, viszont ellenfelei félelmei is elmúlnak. Egy ellenfél rettegése képes a démon varázserejének ötödét visszatölteni és a könnyebb, nem túl mély vágásokat begyógyítani.

**Név:** Vérköd

**Szint:** 6.

**Ár:** 3500 váltó

**Leírás:** A Harci Düh képesség egyik fejlesztett változata, ezzel viszont más, a démonnál legalább egyel kisebb szintű célpontokat is képesek tomboló őrjöngésbe kergetni. Legfeljebb két percig marad rajtuk, és érintéssel aktiválható. A démon magára is használhatja, ez esetben a Harci Düh képesség hatásaival bír.

**Név:** Halálhozó

**Szint:** 6.

**Ár:** 3500 váltó

**Leírás:** A Háborúdémon ideiglenesen egy kétkezes kaszává alakítja a fegyverét, aminek így megnő az átütőereje hatótávja. Ha a kasza megsérül, az igazi fegyver is károsodik. Csatán kívül nem idézhető meg és nem is tartható fenn, csatában azonban a démon ösztönös szinten képes forgatni akár rendelkezik kaszával való harcmodor ismerettel, akár nem. Naponta tíz percig használható.

**Név:** Aratás

**Szint:** 7.

**Ár:** 4000 váltó

**Leírás:** A 'Halálhozó' képesség alatt használható támadás, mely egy erőteljes félköríves suhintás. A mozdulat idejére a kasza másfélszeresére nő minden tulajdonságával együtt, ám így lassabb kivitelezni a támadást, vagyis elkerülhető. Egy 'Halálhozó' ideje alatt kétszer használható.

**Név:** Gyehenna

**Szint:** 8.

**Ár:** 4500 váltó

**Leírás:** A démon varázserejét egyetlen energiahullámba koncentrálva mágikus lángokkal borítja el a körülötte álló ellenfeleit azokat védő mágiapajzs hiányában. Hagyományos módszerekkel oltható el.

**Név:** Magmafal

**Szint:** 9.

**Ár:** 5000 váltó

**Leírás:** A démon a földbe tapos, amitől forró olvadt kőzetből álló tüskék emelkednek ki egy öt méteres vonalban előtte, kárt téve élőlényekben és épületekben egyaránt.

**Név:** Alvilági hírnök

**Szint:** 10.

**Ár:** 6000 váltó

**Leírás:** A háborúdémon a legnagyravágyóbb ősdémon, a Sátán erejét idézi meg, amivel öt percre egy különösen vérfagyasztó sárkánnyá változik. Ha kijön ebből a formából, nagyon le lesz gyengülve. Maximum tíz percig tartható fenn.

Vissza a kasztokhoz